09/06/2020 | Administración LocalMunicipal
A Coruña
Planeamento e Xestión do Solo
Anuncio da aprobación da modificación na ficha de catálogo 8319302, rúa Cantón Pequeno, 27, do PEPRI 2015 da Coruña e da rectificación de erros materiais (expediente 631/2019/151)

O Pleno do Concello, na sesión que tivo lugar o 12.09.2019, aprobou unha modificación na ficha e plano número 5.12. do P. E. P. R. I de A Coruña no Cantón Pequeno, 27, nos termos sinalados na Sentenza 70/2018, do 15 de febreiro, ditada pola Sección Segunda da Sala do Contencioso-Administrativo do Tribunal Superior de Xustiza de Galicia. Este acordo publicouse no Diario Oficial de Galicia do 23.10.2019. O 12.09.2019 a Xunta de Galicia notificou ao Concello de A Coruña a detección duns erros materiais na ficha individual do documento aprobado, que se extralimitan no cumprimento da sentenza. O Pleno do Concello na sesión celebrada o 05.12.2019, tras unha análise polo miúdo da modificación aprobada á vista do requirimento autonómico, aprobou as seguintes rectificacións de erros materiais na ficha individual do documento aprobado: 1. No apartado “ÁMBITO BIC” non debe aparecer marcada a casiña “Área de respecto BIC Conxunto Histórico”. 2. No apartado “CUALIFICACIÓN ZONAL” incorpórase novamente a ordenanza “6 Área Urbana Renovada”, sen marcar; no apartado “ZONIFICACIÓN ARQUEOLÓXICA”. 3. Incorpórase novamente a casiña “INTERVENCIÓN ARQUEOLÓXICA”, que ademais ten que estar marcada.4. No apartado “ACTUACIÓNS PARTICULARES”, a casiña “PEG Planta engadida con galería” debe estar marcada.5. No apartado “OBSERVACIÓNS”, incorpórase novamente a seguinte mención “Intervención arqueolóxica código non consta”. Contra esta disposición administrativa de carácter xeral, poderase interpoñer recurso contencioso-administrativo ante o Tribunal Superior de Xustiza de Galicia, no prazo de dous meses, que se contarán dende o día seguinte ao da súa publicación no Diario Oficial de Galicia do 14.02.2020, de conformidade cos artigos 10 e 46 da Lei 29/1998, do 13 de xullo, reguladora da xurisdición contencioso-administrativa. A modificación aprobada e maila corrección de erros na ficha tiveron entrada na Consellería de Medio Ambiente e Ordenación do Territorio da Xunta de Galicia o 11.10.2019 e o 18.02.2020, respectivamente, para os efectos da inscrición no Rexistro de Planeamento Urbanístico de Galicia. O contido íntegro do documento aprobado e da corrección da ficha individual pódese consultar nas dependencias municipais de Urbanismo, no enderezo electrónico https://www.coruna. gal/urbanismo na epígrafe “planeamiento/planeamiento vigente”, ou ben, desde a mesma web, a través do “Visor estado desarrollo PGOM 2013”. De seguido publícanse as determinacións normativas da modificación aprobada, segundo o previsto no artigo 70.2 da Lei 7/85, do 2 de abril, reguladora das bases do réxime local. A Coruña, 3 de xuño de 2020. Concelleiro delegado de Urbanismo, Vivenda, Infraestruturas e Mobilidade P. D. (Decreto 3829, do 17.6.2019) Juan Manuel Díaz Villoslada DETERMINACIÓNS NORMATIVAS DA MODIFICACIÓN APROBADA “3. XUSTIFICACIÓN DOS CAMBIOS INTRODUCIDOS NO DOCUMENTO. O fallo da sentenza, que se achega no anexo 1 deste documento, ordena literalmente: “Que ACOLLÉMOLO recurso contencioso-administrativo presentado por STARCOPROPERTY, S. L. contra o acordo municipal de 26.01.2015 de aprobación da REVISIÓN E ADAPTACIÓN DO PLAN ESPECIAL DE PROTECCIÓN E REFORMA INTERIOR DA CIDADE VELLA E PESCADERÍA, anulando no que afecta 6 nivel de protección outorgado 6 edificio do Cantón Pequeno-27 (nivel 3 ), debendo outorgarselle o nivel 4, coas modificacións correspondentes nos pianos e fichas individualizadas do inmoble”. O que supón a necesidade de modificar de forma inequívoca a ficha de catalogación individual da unidade parcelaria 8319302, sita no Cantón Pequeno, 27, marcando no apartado “CATALOGACIÓN UNITARIA” a casa correspondente ao nivel de catalogación “4 Significación arquitectónica ambiental”, desmarcando a casa “3 Características singulares estrutural”; e o plano número 5.12. Ordenación urbanística. CATALOGACIÓN, grafando a citada unidade parcelaria coa mesma cor que a parcela estremeira correspondente coa lenda “EDIFICIOS DE ESPECIAL SIGNIFICACIÓN “ARQUITECTÓNICA AMBIENTAL”, non deixando ningunha marxe de discrecionalidade ao Concello”.